Terug by Wits het hulle op Great Hall se trappe bymekaar gekom. “Dis ’n gevoel van verligting. Ons het na Luthuli-huis toe gegaan, niks het gebeur nie en ons het reggekry wat ons wou,” het ’n student die vreemde kalmte verduidelik.
Terwyl studente hul memorandum aan hom voorgelees het, het ’n randgroep geskreeu dis nie ’n politieke geleentheid nie.
Kaapstad: Dr. Max Price, die Universiteit van Kaapstad (UK) se visekanselier, het Donderdag om verskoning gevra vir die geweld wat die polisie Maandag en Dinsdag teen studente op die kampus gebruik het.
Pretoria: Die universiteitsbestuur het ’n afvaardiging van die protesterende studente ontmoet. Die universiteit het sy akademiese aktiwiteite vir die res van die week opgeskort en sy akademiese program herskeduleer.